recursal/SuperWikiNEXT-32B huggingface dataset:
**লেসলি আর্থার ওয়ালকট** (ইংরেজি: Leslie Walcott; জন্ম: ১৮ জানুয়ারি, ১৮৯৪ - মৃত্যু: ২৭ ফেব্রুয়ারি, ১৯৮৪) সেন্ট মাইকেল প্যারিশের ফন্তাবেলে এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে বার্বাডোস ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে লেগ ব্রেক বোলিংয়ের পাশাপাশি উইকেট-রক্ষকেরও দায়িত্ব পালন করতেন **লেসলি ওয়ালকট**।

প্রারম্ভিক জীবন
---------------

কম্বারমেয়ার স্কুল ও হ্যারিসন কলেজে পড়াশোনা করেছেন। ১৯২৩ সালে হ্যারিসন কলেজে ক্রীড়াশিক্ষক হিসেবে যোগদান করেন। ১৯৩২ সালে লজ স্কুলে চলে যান। সেখানে তিনি উল্লেখযোগ্য অবদান রাখেন এবং উইলফ্রেড ফারমার, মাইকেল ফ্রেডরিক, জন গডার্ড, কেন গডার্ড, রয় মার্শাল ও লরি জনসনের ন্যায় বার্বাডিয়ান খেলোয়াড়দেরকে প্রশিক্ষণ দেন।

১৯২৫-২৬ মৌসুম থেকে ১৯৩৫-৩৬ মৌসুম পর্যন্ত প্রথম-শ্রেণীর ক্রিকেটে তার অংশগ্রহণ ছিল। ৪২ বছর বয়স পর্যন্ত বার্বাডোসের পক্ষে খেলা চালিয়ে যান। বেশকয়েকটি খেলায় দলের অধিনায়কত্বও করেন তিনি।

খেলোয়াড়ী জীবন
---------------

সফরকারী এমসিসি’র বিপক্ষে জানুয়ারি, ১৯৩০ সালে অপরাজিত ৭৩\* রান তুলেন। ফলশ্রুতিতে স্বল্পকাল পরই নিজভূমিতে প্রথমবারের মতো অনুষ্ঠিত প্রথম টেস্ট খেলার জন্য মনোনীত হন। ঐ খেলায় ইংল্যান্ডের পক্ষে এফএসজি ক্যালথর্প, ডব্লিউ ভোস এবং ওয়েস্ট ইন্ডিজের পক্ষে এফআই ডি কেয়ার্স, জিএ হ্যাডলি, ইএসি হান্ট, জেইডি সিলি, এডউইন সেন্ট হিল এবং এলএ ওয়ালকটের একযোগে টেস্ট অভিষেক ঘটেছিল। ৩৫ বছর বয়সে ওয়েস্ট ইন্ডিজের উদ্বোধনী টেস্টে অংশ নেন তিনি। খেলায় তিনি ২৪ ও অপরাজিত ১৬\* রান করেন। এছাড়াও বল হাতে জর্জ গানের উইকেট তুলে নেন। তবে প্যাটসি হেনড্রেন ও লেস অ্যামিসের দৃঢ়তাপূর্ণ নৈপুণ্যে খেলাটি ড্রয়ে পরিণত হয়। কিন্তু চার খেলোয়াড়ের একজনরূপে দ্বিতীয় টেস্টে অংশগ্রহণে উপেক্ষিত হন। এরপর আর তাকে টেস্টে অংশ নিতে দেখা যায়নি যা এক টেস্টের বিস্ময়কারীরূপে পরিচিতি করে তুলে।

দেহাবসান
--------

২৭ ফেব্রুয়ারি, ১৯৮৪ তারিখে ৯০ বছর বয়সে বার্বাডোসের সেন্ট মাইকেল প্যারিশে তার দেহাবসান ঘটে। তবে, ক্লাইড ওয়ালকটের সাথে তার কোন সম্পর্ক নেই।

তথ্যসূত্র
---------

1. ↑  Keith A. P. Sandiford *Cricket nurseries of colonial Barbados: the elite schools, 1865-1966* 1998
2. ↑  West Indies v England, Bridgetown 1929-30
3. ↑  *Wisden* 1985, p. 1203.

আরও দেখুন
---------

* লেস অ্যামিস
* ক্লাইড ওয়ালকট
* এক টেস্টের বিস্ময়কারী
* মেরিলেবোন ক্রিকেট ক্লাব
* ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে লেসলি ওয়ালকট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে লেসলি ওয়ালকট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
কাএ গোম্পা ভারতের হিমাচল প্রদেশের স্পিতি উপত্যকায় অবস্থিত একটি তিব্বতি বৌদ্ধ বিহার।
২০০৫ সালে বেঙ্গালুরুতে চীনা অমাত্য-প্রধান ওয়েন জিয়াবাওয়ের হোটেল কক্ষের নিকট থেকে প্রতিবাদ করছেন তেন্ৎসিন ৎসুন্দুয়ে। 
**ভারত-তিব্বত সম্পর্ক** ৭ম এবং ৮ম শতাব্দীতে ভারত থেকে তিব্বতে বৌদ্ধ ধর্মের প্রসারের সময় শুরু হয়েছিল বলে জানা যায়। ১৯৫৯ সালে, ব্যর্থ তিব্বতী বিদ্রোহের পর দলাই লামা ভারতে পলায়ন করেন। তারপর থেকে, তিব্বতী-নির্বাসিতদের ভারতে আশ্রয় দেওয়া হয়েছে, ভারত সরকার তাদের দেশের ১০টি রাজ্যে ৪৫টি আবাসিক বসতিতে স্থান দিয়েছে। ২০১১ সালে প্রায় ১,৫০,০০০ তিব্বতি শরণার্থী থেকে, ২০১৮ সালে সংখ্যাটি ৮৫,০০০-এ নেমে এসেছে, সরকারি তথ্য অনুযায়ী। অনেক তিব্বতী এখন ভারত ছেড়ে তিব্বৎ এবং অন্যান্য দেশে যেমন মার্কিন যুক্তরাষ্ট্র বা জার্মানিতে অভিবাসন করছে । ভারত সরকার, ১৯৪৭ সালে ভারতের স্বাধীনতার পরপরই, তিব্বতকে একটি *প্রকৃত* স্বাধীন দেশ হিসাবে বিবেচনা করে।  যাইহোক, অতি সম্প্রতি তিব্বতের বিষয়ে ভারতের নীতি চীনা সংবেদনশীলতার প্রতি মনোযোগী হয়েছে এবং তিব্বৎকে চীনের অংশ হিসেবে স্বীকৃতি দিয়েছে। 

গুম্পা নৃত্য, লাচুং মঠ, সিকিম, ভারত

তথ্যসূত্র
---------

1. ↑  Mehrotra 2000।
2. ↑  India Recognizes Tibet As Part Of China, Arab News, 25 June 2003.
**বাংলাদেশ নৌবাহিনী জাহাজ** (সংক্ষেপেঃ বানৌজা) **শাহজালাল** বাংলাদেশ নৌবাহিনীর **শাহজালাল-শ্রেণির** একটি **ডাইভিং সার্পোট ভেসেল**। জাহাজটি প্রধানত বাংলাদেশ নৌবাহিনীর ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ নৌবাহিনীর সার্বিক অপারেশনাল কাজে সহযোগিতা করে থাকে। এছাড়াও জাহাজটি উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস
------

জাপানে নির্মিত জাহাজটি পূর্বে থাইল্যান্ডের একটি বেসরকারি মালিকানাধীন প্রতিষ্ঠানের মাছ ধরার জাহাজ হিসেবে **এসএমএস গোল্ড ৪** নামে কর্মরত ছিল। তবে জাহাজটি অবৈধভাবে বাংলাদেশের জলসীমায় মাছ ধরার সময় বাংলাদেশ নৌবাহিনী কাছে ধরা পড়ে। বাংলাদেশ নৌবাহিনী কর্তৃক জাহাজটির কর্মকর্তা কর্মচারীদের গ্রেফতার এবং জাহাজটিকে বাজেয়াপ্ত করা হয়। পরবর্তীতে জাহাজটিকে প্রয়োজনীয় সংস্কার করে নৌবাহিনী বহরে **বানৌজা শাহজালাল** নামে ১৫ জানুয়ারি, ১৯৮৭ সালে কমিশন করা হয়। ১৯৯৫-১৯৯৬ সালে জাহাজটিকে **ডাইভিং সাপোর্ট ভেসেল** এ রূপান্তর করা হয়। সর্বশেষ ২০১২-২০১৩ সালে জাহাজটির ইঞ্জিন পরিবর্তন করা হয়।

বৈশিষ্ট্য ও যান্ত্রিক কাঠামো
----------------------------

**বানৌজা শাহজালাল** জাহাজটির দৈর্ঘ্য ৪০.২ মিটার (১৩২ ফু), প্রস্থ ৯.১ মিটার (৩০ ফু) এবং গভীরতা ৩.৮ মিটার (১২ ফু)। জাহাজটির ওজন ৬০০ টন এবং জাহাজটিতে রয়েছে ১টি শ্যাফট ও ১টি ভি১৬-সিলিন্ডার ডিজেল ইঞ্জিন। জাহাজটির সর্বোচ্চ গতিবেগ ১২ নট (২২ কিমি/ঘ; ১৪ মা/ঘ)।

রণসজ্জা
-------

দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:

* ২টি ২০ মিমি বিমান বিধ্বংসী কামান।

তথ্যসূত্র
---------

1. ↑  "BNS SHAHJALAL"। ২০১২-০৭-০৫।
2. ↑  "ঘূর্ণিঝড় পরবর্তী জরুরি উদ্ধার, ত্রাণ ও চিকিৎসা সহায়তায় খুলনা, চট্টগ্রাম ও সেন্টমার্টিন্সে ১০টি যুদ্ধজাহাজসহ নৌ কন্টিনজেন্ট ও মেডিক্যাল টিম প্রস্তুত"। *আইএসপিআর*। সংগ্রহের তারিখ ২০২১-১২-০৬।
3. ↑  "ধলেশ্বরী নদীতে দুরন্ত গতিতে ছুটে চলছে বাংলাদেশ নৌবাহিনীর জাহাজ শাহজালাল | ধলেশ্বরী নদীতে দুরন্ত গতিতে ছুটে চলছে বাংলাদেশ নৌবাহিনীর জাহাজ শাহজালাল। মে, ২০১৯ এ মুন্সিগঞ্জ থেকে ধারনকৃত। | By আমাদের লঞ্চ | Facebook"। *www.facebook.com*। সংগ্রহের তারিখ ২০২৩-০৪-০২।
4. ↑  "ধলেশ্বরী নদীতে দুরন্ত গতিতে ছুটে চলছে বাংলাদেশ নৌবাহিনীর জাহাজ শাহজালাল। ২০১৯ সালে মুন্সিগঞ্জ থেকে ধারনকৃত। | By আমাদের লঞ্চ | Facebook"। *www.facebook.com*। সংগ্রহের তারিখ ২০২৩-০৬-২৬।

প্রবেশদ্বার: বাংলাদেশ বাংলাদেশ সামরিক বাহিনী
**হাজী উজবেক মসজিদ** (তুর্কি: *Hacı Özbek Camii*) ইজনিক, তুরস্কের একটি ঐতিহাসিক উসমানীয় মসজিদ।

মসজিদটি
-------

ইজনিকের হাজী উজবেক মসজিদ (১৩৩৩) ছিল উসমানীয় শিল্পের প্রথম গুরুত্বপূর্ণ কেন্দ্র। এটি উসমানীয় একক গম্বুজ মসজিদের একটি প্রধান উদাহরণ যা বাইজেন্টাইন নির্মাণ কৌশল এবং মুসলমানদের প্রয়োজনের সমন্বয়কে চিত্রিত করে। একটি জানালার উপরে শিলালিপি ফলক (কিতাবে) অনুসারে মসজিদটি ১৩৩৩ সালে (৭৩৪ হিজরি) হাজী উজবেক বিন মুহাম্মদ দ্বারা নির্মিত হয় উসমানীয় সুলতান ওরহান প্রথম দ্বারা ইজনিক বিজয়ের দুই বছর পরে।  বিল্ডিংটি এক ইউনিটের মসজিদ যা আট মিটার (২৬ ফু) ব্যাসের একটি গম্বুজ বিশিষ্ট এবং একটি বর্গাকার কক্ষ দিয়ে গঠিত ।মসজিদের গম্বুজের ড্রামটি ডোডেকগোনাল এবং অভ্যন্তরে ত্রিভুজাকার সমতলের একটি বন্ধনী দিয়ে শোভিত।মসজিদটি উল্লম্বভাবে স্থাপিত ইট দ্বারা পৃথক পৃথকভাবে কাটা পাথরের পর্যায়ক্রমে ইটের ত্রিস্তরে গঠিত। 

১৯৩৯ সালে রাস্তা সম্প্রসারণের জায়গা তৈরির জন্য কক্ষের পশ্চিম-পূর্বে অবস্থিত থ্রি-বে বারান্দা ভেঙে ফেলা হয়।বারান্দার দক্ষিণে একটি পিপা খিলান এবং উত্তরে একটি আয়না খিলান দিয়ে ছাদযুক্ত ছিল।ভেঙে ফেলা বারান্দার জায়গায় ১৯৫৯ সালে ভবনের উত্তর দিকে একটি নতুন বারান্দা যুক্ত করা হয়েছিল।মসজিদে কখনো মিনার ছিল না।অভ্যন্তরের আলংকারিক বিবরণ প্লাস্টারের স্তরের নীচে হারিয়ে গেছে।মসজিদ নির্মাণের জন্য ইট এবং পাথরকুচি ব্যবহার করা হয়।দেয়ালের শীর্ষে করাত-দাঁতযুক্ত ইটের কার্নিস এবং ইটের গম্বুজে টেরা-কোটা টাইলস ব্যবহার করা হয়।

তথ্যসূত্র
---------

1. ↑  *Sultanates and Gunpowder Empires*, Ira M. Lapidus, **The Oxford History of Islam**, Ed. John L. Esposito, (Oxford University Press, 1999), 371.
2. ↑  Sheila Blair and Jonathan Bloom, *The Art and Architecture of Islam, 1250-1800*, (Yale University Press, 1994), 134.
3. ↑  *Ottomans*,Andrew Petersen, **Dictionary of Islamic Architecture**, (Routledge, 1996), 217.

বহিঃসংযোগ
---------

* হাজী উজবেক মসজিদ, স্থাপত্যনেট
* অটোমান স্থাপত্য ইতিহাস, জে. ফ্রিলি, ২০১০
**দ্বিতীয় মহম্মদ বাহাদুর খানজী** বা **মহম্মদ শের খানজী** (৩০শে মে, ১৭৯৫- ২৬শে মে, ১৮৪০) জুনাগড় রাজ্যের ষষ্ঠ নবাব ছিলেন।

সংক্ষিপ্ত জীবনী
---------------

মহম্মদ শের খানজী জুনাগড় রাজ্যের পঞ্চম নবাব প্রথম মহম্মদ হামিদ খানজীর পুত্র ছিলেন। তার মাতা রাজকুঁভেরবা একজন রাজপুত ক্রীতদাসী হওয়ায় পিতার রাজত্বকালের অধিকাংশ সময় মাতা-পুত্রকে বিরাওয়াল পতন নামক স্থানে নির্বাসনে কাটাতে হয়। ১৮১১ খ্রিষ্টাব্দের ফেব্রুয়ারি মাসে তার পিতা মৃত্যুশয্যায় তাকে পরবর্তী নবাব হিসেবে মনোনীত করেন এবং ২৬শে ফেব্রুয়ারি তিনি সিংহাসনে আরোহণ করে দ্বিতীয় মহম্মদ বাহাদুর খানজী উপাধি ধারণ করেন। এই সময় প্রথম মহম্মদ হামিদ খানজীর দ্বিতীয়া পত্নী কমল বখতা বেগমের দত্তক পুত্র সলাবত খানজী সিংহাসনের দাবী জানালে একটি দীর্ঘ তদন্তের পর বরোদা রাজ্যের মহারাজা আনন্দ রাও গায়কওয়াড় ১৮১৪ খ্রিষ্টাব্দের মার্চ মাসে দ্বিতীয় মহম্মদ বাহাদুর খানজীকে জুনাগড় রাজ্যের নবাব রূপে স্বীকৃতি প্রদান করেন। ১৮১২ খ্রিষ্টাব্দে ঊমর মুখসম নামক আনন্দ রাও গায়কওয়াড়ের একজন কর্মী দ্বিতীয় মহম্মদ বাহাদুর খানজীর সাথে চুক্তি করে তার নিকট হতে অমরেলি, কোডিনর, দামনগর ও শিয়ানগরের কিছু অংশ বরোদা রাজ্যের অন্তর্ভুক্ত করেন। পরবর্তীকালে ঊমর মুখসম নবাবের বিরুদ্ধে অস্ত্রধারণ করলে নবাব ব্রিটিশদের সাহায্য প্রার্থনা করেন। ১৮১৬ খ্রিষ্টাব্দে ব্রিটিশরা তাকে ঊমর মুখসমকে জুনাগড় থেকে বিতাড়ণ করেন। ১৮২২ খ্রিষ্টাব্দে নবাব প্রত্যক্ষ ভাবে কর সংগ্রহের অধিকার ত্যাগ করেন ও ব্রিটিশদের মাধ্যমেই কর সংগ্রহের প্রতিশ্রুতি দেন।

পরিবার
------

দ্বিতীয় মহম্মদ বাহাদুর খানজী ১৮২০ খ্রিষ্টাব্দের সেপ্টেম্বর মাসে কচ্ছ রাজ্যের রাও দ্বিতীয় রায়ধনজির কন্যা কেশরবাঈকে বিবাহ করেন। এছাড়া তিনি মগিজুব বেগম, দাদিবু বেগম এবং নাজু বিবি নামক তিনজনকে বিবাহ করেন। তার দ্বিতীয় মহম্মদ হামিদ খানজী, দ্বিতীয় মহম্মদ মহবত খানজী, মহম্মদ শের খানজী নামক তিনটি পুত্র এবং এক কন্যাসন্তানের জন্ম হয়।

তথ্যসূত্র
---------

1. 1 2  Christopher Buyers। "Junagadh, The Babi Dynasty"। *www.royalark.net*। সংগ্রহের তারিখ ২৪ জানুয়ারি ২০১৫।

|
|  |
| পূর্বসূরীপ্রথম মহম্মদ হামিদ খানজী | **দ্বিতীয় মহম্মদ বাহাদুর খানজী  জুনাগড় রাজ্যের ষষ্ঠ নবাব** | উত্তরসূরীদ্বিতীয় মহম্মদ হামিদ খানজী |
|

| * দে
* স
জুনাগড় রাজ্য |
| --- |
| নবাব | 
* ১) প্রথম মহম্মদ বাহাদুর খানজী
* ২) প্রথম মহম্মদ মহবত খানজী
* ৩) মুজফফর খানজী
* ৪) প্রথম মহম্মদ মহবত খানজী
* ৫) প্রথম মহম্মদ হামিদ খানজী
* ৬) দ্বিতীয় মহম্মদ বাহাদুর খানজী
* ৭) দ্বিতীয় মহম্মদ হামিদ খানজী
* ৮) দ্বিতীয় মহম্মদ মহবত খানজী
* ৯) তৃতীয় মহম্মদ বাহাদুর খানজী
* ১০) মহম্মদ রসুল খানজী
* ১১) তৃতীয় মহম্মদ মহবত খানজী

 |  |
| সম্পর্কিত | 
* বাবি রাজবংশ
* ভারতে জুনাগড়ের অন্তর্ভুক্তি
* শাহ নওয়াজ ভুট্টো
* ভপ্পলা পঙ্গুন্নি মেনন
* সমলদাস গান্ধী

 |
১৯৪৪ সালে ৭ম রাজপুত রেজিমেন্ট-এর ভারতীয় পদাতিক বাহিনী বার্মার আরাকান ফ্রন্টের ওপর নজরদারি করতে চলেছে।
দ্বিতীয় বিশ্বযুদ্ধের সময় (১৯৩৯-১৯৪৫) ভারত যুক্তরাজ্য দ্বারা নিয়ন্ত্রীত ছিল, ব্রিটিশদের অধীনস্থ ভারতবর্ষে পাঁচশত দেশীয় রাজ্য অন্তর্ভুক্ত ছিল; ব্রিটিশ ভারত আনুষ্ঠানিকভাবে সেপ্টেম্বর ১৯৩৯ সালে নাৎসি জার্মানির বিরুদ্ধে যুদ্ধ ঘোষণা করে। ব্রিটিশ রাজ মিত্রশক্তির অংশ হিসাবে অক্ষশক্তির বিরুদ্ধে ব্রিটিশ কমান্ডের অধীনে যুদ্ধ করার জন্য দেড় লাখ সৈন্য পাঠিয়েছিল। ব্রিটিশ সরকার যুদ্ধের অর্থ সহায়তায় কোটি কোটি পাউন্ড ধার্য করে। চীন বার্মা ইন্ডিয়া থিয়েটারে চীনকে সমর্থনের জন্য ভারত আমেরিকান কার্যক্রমের ভিত্তি সরবরাহ করেছে।

ভারতীয়রা বিশ্ব জুড়ে পার্থক্য নিয়ে লড়াই করেছিল, এছাড়া ভারত দক্ষিণ এশিয়ায় জার্মানির বিরুদ্ধে এবং বার্মায় জাপানিদের বিরুদ্ধে লড়াই করে, উত্তর আফ্রিকা অঞ্চলে জার্মানি ও ইতালির বিরুদ্ধে এবং ইউরোপীয় থিয়েটারের জার্মানির বিরুদ্ধে ভারতীয়রা যুদ্ধ করে। ১৯৪৫ সালের আগস্টে জাপানী আত্মসমর্পণের পর ভারতীয়রাও সিঙ্গাপুর এবং হংকং য়ে ব্রিটিশ ঔপনিবেশিকদের মুক্তিযুদ্ধে সহায়তা করেছিল। দ্বিতীয় বিশ্বযুদ্ধে ৮৭,০০০ ভারতীয় সৈন্য (আধুনিক দিনের পাকিস্তান, নেপাল ও বাংলাদেশ সহ) মারা গেছে। ১৯৪২ সাল থেকে ভারতীয় সেনাবাহিনীর কমান্ডার-ইন-চীফ ফিল্ড মার্শাল স্যার ক্লাউড অচিনলেক ব্রিটিশদের দৃঢ়তার সাথে বলেছিলেন, "যদি ভারতীয় সেনাবাহিনী না থাকতো, তবে উভয় যুদ্ধে [দ্বিতীয় বিশ্বযুদ্ধ ও দ্বিতীয়] তারা আসতে পারতো না।"

মুসলিম লীগ ব্রিটিশ যুদ্ধের প্রচেষ্টাকে সমর্থন করেছিল যখন ভারতের বৃহত্তম এবং সর্বাধিক প্রভাবশালী রাজনৈতিক দল ভারতীয় জাতীয় কংগ্রেসে ব্রিটেনকে সাহায্য করার আগে স্বাধীনতা দাবি করেছিল। লন্ডন প্রত্যাখ্যান এবং কংগ্রেস যখন ১৯৪২ সালের আগস্ট মাসে "ভারত ছাড়ো" প্রচারণা ঘোষণা করেছিল, তখন তার কয়েক হাজার নেতাকে ব্রিটিশরা কারাগারে বন্দি করেছিল। এদিকে, ভারতীয় নেতা সুভাষ চন্দ্র বসুর নেতৃত্বে জাপান ভারতীয় জাতীয় সেনাবাহিনী গঠন করে, যা ব্রিটিশদের বিরুদ্ধে যুদ্ধ করেছিল। ব্রিটিশ ঔপনিবেশিক শাসক সেনা ও যুদ্ধে নিয়োজিত কর্মীদের জন্য বিপুল পরিমাণ খাদ্য মজুদ করায় ১৯৪৩ সালে বাংলায় একটি দুর্ভিক্ষে ক্ষুধার্ততা লক্ষ লক্ষ লোক মারা যায় এবং চার্চিলের জরুরি খাদ্য ত্রাণ সরবরাহের অনিচ্ছা সম্পর্কে একটি অত্যন্ত বিতর্কিত বিষয় রয়ে গেছে।

মিত্রশক্তির অভিযানে ভারতীয় অংশগ্রহণ শক্তিশালী ছিল। ভারতের আর্থিক, শিল্প ও সামরিক সহায়তা নাৎসি জার্মানি ও সাম্রাজ্য জাপানের বিরুদ্ধে ব্রিটিশ অভিযানের একটি গুরুত্বপূর্ণ উপাদান গঠন করে। ভারত মহাসাগরের তীরে ভারতের কৌশলগত অবস্থান, তার বিশাল অস্ত্রশস্ত্র এবং তার বিশাল সশস্ত্র বাহিনী দক্ষিণ-পূর্ব এশিয়ার থিয়েটারে সাম্রাজ্য জাপানের অগ্রগতি রোধে মূলক ভূমিকা পালন করেছিল।

তথ্যসূত্র
---------

1. ↑  Kux, Dennis। *India and the United States: estranged democracies, 1941–1991*। DIANE Publishing, 1992। আইএসবিএন 9781428981898।
2. ↑  Commonwealth War Graves Commission Annual Report 2013-2014  ওয়েব্যাক মেশিনে আর্কাইভকৃত ১৯ এপ্রিল ২০১৬ তারিখে, page 44. Figures include identified burials and those commemorated by name on memorials.
3. ↑
4. ↑  "Archived copy"। ২৪ মে ২০১৫ তারিখে মূল থেকে আর্কাইভ করা। সংগ্রহের তারিখ ২৪ মে ২০১৫।
5. ↑  Churchill, Roosevelt, and India - By Auriol Weigold
6. ↑  The Greenwood Encyclopedia of International Relations: F-L - By Cathal J. Nolan

বহিঃসংযোগ
---------

* দ্বিতীয় বিশ্বযুদ্ধ প্রবেশদ্বার

* উইকিমিডিয়া কমন্সে **দ্বিতীয় বিশ্বযুদ্ধে ভারত** সম্পর্কিত মিডিয়া দেখুন।
**কেনেথ কাম্যুকা** (জন্ম ১৯৮১ সালের ৫ ই ডিসেম্বর জিনজা, উগান্ডায় ) উগান্ডার জন্মগ্রহণকারী কানাডিয়ান ক্রিকেটার । তিনি এমন একজন অলরাউন্ডার যিনি ডানহাতিতে ব্যাট করেন এবং ডানহাতি ফাস্ট-মিডিয়াম বোলিং করেন।

কাম্যুয়াকে উগান্ডার সেরা ক্রিকেটার হিসাবে বিবেচনা করা হয় এবং ২০০১ এর আইসিসি ট্রফিতে তাদের হয়ে খেলেছিলেন। বলের ক্লিন হিটার,তিনি মালয়েশিয়ার বিপক্ষে ১০ নম্বরে অপরাজিত ১০০ ব্যাটিং করেছিলেন।

পরে তিনি কানাডায় চলে এসেছিলেন এবং তার গৃহীত দেশের হয়ে খেলার যোগ্যতা অর্জনের জন্য চার বছর অপেক্ষা করার পরে, কাম্যুকা ২০১৩ সালে নেদারল্যান্ডসের বিপক্ষে ওয়ানডে আন্তর্জাতিক (ওডি) আত্মপ্রকাশ করেছিলেন। ওয়ানডে ক্রিকেটে নিজের প্রথম বলে উইকেট নিয়েছিলেন তিনি। কেনেথ বর্তমানে একটি ৫ তারা ইউবার ড্রাইভার যা তার গ্রাহকদের জন্য মানের গল্প সরবরাহ করে।

তথ্যসূত্র
---------

1. ↑  Cricinfo: "Cricket is the difference between being a good citizen and a thug". Kenneth is currently a 5 Star UBER driver providing quality stories to his customers. 20 September 2013

বহিঃসংযোগ
---------

* ইএসপিএনক্রিকইনফোতে কেনেথ কাম্যুকা (ইংরেজি)
১২ ই অক্টোবর, ১৪৯২ -  কলম্বাস স্পেনের জন্য আমেরিকা আবিষ্কার করেছে

এটি গ্রেগরীয় বর্ষপঞ্জী অনুযায়ী ১৪৯০-এর দশক। এটি শুরু হয়েছে ১লা জানুয়ারি, ১৪৯০ থেকে এবং শেষ হয়েছে ৩১ ডিসেম্বর, ১৪৯৯ তারিখে।

ঘটনা
----

### ১৪৯০

এই অনুচ্ছেদটি ১৪৯০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৯১

এই অনুচ্ছেদটি ১৪৯১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৯২

এই অনুচ্ছেদটি ১৪৯২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৯৩

এই অনুচ্ছেদটি ১৪৯৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৯৪

এই অনুচ্ছেদটি ১৪৯৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৯৫

এই অনুচ্ছেদটি ১৪৯৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৯৬

এই অনুচ্ছেদটি ১৪৯৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৯৭

এই অনুচ্ছেদটি ১৪৯৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৯৮

এই অনুচ্ছেদটি ১৪৯৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

* মার্চ ১ - ভাস্কো দা গামা মোজাম্বিক আবিষ্কার করেন।

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৯৯

এই অনুচ্ছেদটি ১৪৯৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**কেনি ইয়াপ কিম লি** (চীনা: 叶金利; পিনইন: Yè Jīnlì), "কেনি দি ফিশ" নামে, সিঙ্গাপুরে প্রতিষ্ঠিত শোভাময় মাছের বিশেষজ্ঞ সংস্থা কিয়ান হু কর্পোরেশনের নির্বাহী চেয়ারম্যান। 

ইয়াপ ১৯৯৮ সালে শিল্পোদ্যোগের জন্য সিঙ্গাপুর যুব পুরষ্কারে ভূষিত হয়েছিল। তিনি স্প্রিং সিঙ্গাপুরের আন্তর্জাতিক পরিচালন অ্যাকশন পুরস্কার ২০০০ পেয়েছিলেন। ২০০১ সালে বিজনেস উইক কর্তৃক তিনি এশিয়ার ৫০ জন তারকাদের একজন হিসাবে তাঁর নাম ঘোষণা করেছিলেন এবং অন্যান্য প্রশংসার মধ্যে ইয়াঝৌ ঝৌকান ইয়ং চাইনিজ এন্টারপ্রেনার অ্যাওয়ার্ড ২০০২ এবং আর্নস্ট অ্যান্ড ইয়াং সার্ভিসেস এন্টারপ্রেনার অ্যাওয়ার্ড ২০০৩ পেয়েছিলেন।

শিক্ষা
------

ইয়াপ ১৯৮৫ সালে সিঙ্গাপুর পলিটেকনিক থেকে মেকানিকাল ইঞ্জিনিয়ারিংয়ে ডিপ্লোমাসহ স্নাতক ডিগ্রি অর্জন করেছিলেন। পরে ওহাইও স্টেট বিশ্ববিদ্যালয় থেকে ব্যবসায় প্রশাসনে প্রথম শ্রেণীর অনার্স ডিগ্রি অর্জন করেন।

উদ্ধৃতি
-------

* "*আমরা জানতাম যে আমরা ছোট মাছ।* *ছোট মাছকে বাঁচতে একসাথে সাঁতার কাটাতে হয়।* *আমার চার ভাই এবং দুই ভাতিজাকে ছাড়া আমার মনে হয় না যে কোনও কেনি ইয়াপ থাকত* "— কেনি ইয়াপ

তথ্যসূত্র
---------

1. ↑  Yang, Huiwen (২০০৯-০৪-০৪)। "Kenny the Fish stays buoyant"। *The Straits Times*। ২০০৯-০৪-০৮ তারিখে মূল থেকে আর্কাইভ করা। সংগ্রহের তারিখ ২০০৯-০৭-১৬।

বহিঃসংযোগ
---------

* কেনি ইয়াপের ই-বই, দ্য রাইজ অফ অ্যান এশিয়ান এন্টারপ্রিনোয়ার  ওয়েব্যাক মেশিনে আর্কাইভকৃত ১১ জানুয়ারি ২০১৯ তারিখে
* কেনি ইয়াপ - ব্যবসায়িক সপ্তাহের পর্যালোচনা
* কেনি ইয়াপের প্রোফাইল

.
**গলনের অভ্যন্তরীণ তাপগতীয় বিভব** বলতে কোনও পদার্থকে কঠিন অবস্থা থেকে তরল অবস্থায় রূপান্তর করতে যে পরিমাণ শক্তি প্রয়োগ করতে হয় কিংবা তরল থেকে কঠিন অবস্থায় রূপান্তর করতে যে পরিমাণ শক্তি নির্গত হয়, তাকে বোঝায়। একে মাঝে মাঝে **গলনের সুপ্ততাপ** বা **গলনের প্রমিত অভ্যন্তরীণ তাপগতীয় বিভব পরিবর্তন** বলা হয়। যে তাপমাত্রায় এই প্রক্রিয়াটি সংঘটিত হয় তাকে গলনাংক বলা হয়। এ ব্যাপারটি তাপমাত্রার মাপনীতে সরাসরি ধরা পড়ে না। যেমন বরফ শূন্য ডিগ্রি সেলসিয়াস তাপমাত্রায় একটি নির্দিষ্ট পরিমাণ তাপশক্তি শোষণ করে তবেই ঐ একই শূন্য ডিগ্রি সেলসিয়স তাপমাত্রায় পানিতে বা জলে পরিণত হয়। তাপমাত্রার পরিবর্তন না হলেও শক্তি শোষিত হতে কঠিন থেকে তরল দশান্তর ঘটে। এক্ষেত্রে শূন্য ডিগ্রি সেলসিয়াস হল বরফের গলনাংক।

সাধারণ কিছু পদার্থের গলনের অভ্যন্তরীণ তাপগতীয় বিভবের প্রামাণ্য মান
-------------------------------------------------------------------

তৃতীয় পর্যায়ে গলনের অভ্যন্তরীণ তাপগতীয় বিভব পরিবর্তন।
Standard enthalpy change of fusion of period two of the periodic table of elements.

| উপাদান | ফিউশন তাপ (ক্যাল./গ্রাম)  | ফিউশন তাপ (কেজে/কেজি)  |
| --- | --- | --- |
| পানি |  79.72 | 334.0 |
| মিথেন |  13.96 | 58.41 |
| ইথেন |  22.73 | 95.10 |
| প্রোফেন |  19.11 | 79.96 |
| মিথানল |  23.70 | 99.16 |
| ইথানল |  26.05 | 108.99 |
| গ্লাইসেরল |  47.95 | 200.62 |
| ফরমিক এসিড |  66.05 | 276.35 |
| এসেটিক এসিড |  45.91 | 192.09 |
| এসেটন |  23.42 | 97.99 |
| বেনজিন |  30.45 | 127.40 |
| মিরিসটিক এসিড |  47.49 | 198.70 |
| পালমিটিক এসিড |  39.18 | 163.93 |
| স্টিয়ারিক এসিড |  47.54 | 198.91 |
| প্যারাফিন মোম (C25H52)  |  47.8-52.6  |  200–220  |
|

এই মানগুলি সিআরসি'র *Handbook of Chemistry and Physics*, ৬২তম সংস্করণ থেকে নেয়া হয়েছে। এই সারণিতে ব্যবহৃত ক্যাল./গ্রাম এবং কেজে/কেজি'র মধ্যে মান পরির্বতনে হিসাব করা হয়েছে তাপ-রাসায়নিক ক্যালরি (thermochemical calorie) (calth) = 4.184 জুল, যদিও আন্তর্জাতিক বাষ্প সারণি ক্যালরি (calINT) = 4.1868 জুল হিসাব করা হয়।

আরও দেখুন
---------

* গলন
* তাপ

তথ্যসূত্র
---------
২০১৫ সালের ২২ ফেব্রুয়ারি মানিকগঞ্জে পদ্মা নদীতে মাওয়া ঘাটের কাছাকাছি এমভি মোস্তফা নামের লঞ্চটি ডুবে যায়। সকাল ১১.৪৫ মিনিটের দিকে এই দুর্ঘটনাটি ঘটে। লঞ্চটি মানিকগঞ্জের শিবালয় উপজেলার পাটুরিয়া ঘাট থেকে দৌলতদিয়া ঘাটে যাচ্ছিল।

কারণ
----

শিবালয় উপজেলার পাটুরিয়া ঘাট থেকে এমভি মোস্তফা নামের লঞ্চটি কাল বেলা সাড়ে ১১টার দিকে দৌলতদিয়া ঘাটের উদ্দেশে ছেড়ে যায়। ১৫ মিনিট পরই পাটুরিয়া লঞ্চঘাট থেকে প্রায় ৮০০ গজ দূরে সার বোঝাই নার্গিস-১ নামের কার্গো জাহাজ লঞ্চটির মাঝামাঝি স্থানে সজোরে ধাক্কা দেয়। এতে লঞ্চটি উল্টে গিয়ে পানিতে ডুবে যায়।

উদ্ধার অভিযান
-------------

লঞ্চডুবির লঞ্চের ডেকে (লঞ্চের ওপরে) থাকা ৫০ থেকে ৬০ জন যাত্রী নদীতে লাফিয়ে পড়েন। এরপর তারা জীবন রক্ষাকারী বয়া ও আশপাশের নৌযানে উঠে তীরে আসতে সক্ষম হন। লঞ্চডুবির পরপরই আশেপাশের লোকজন নৌকা ও ট্রলার নিয়ে প্রাথমিকভাবে উদ্ধারকাজ শুরু করে। দুর্ঘটনার কিছুক্ষণ পর বেশ কয়েকজনের লাশ বেশে উঠতে থাকে। এরকিছু পর ঘটনাস্থলে ঢাকার ফায়ার সার্ভিসের ডুবুরি দল, কোস্টগার্ড ও নৌ-পুলিশের সদস্যসহ সরকারি এবং বেসরকারি পর্যায়ের শতাধিক উদ্ধারকর্মী এসে পৌঁছে। তারা একযোগে উদ্ধার তৎপরতা চালিয়ে লঞ্চের ভেতর থেকে নারী, পুরুষ ও শিশুদের লাশ বের করে আনেন। দুর্ঘটনা পর পাটুরিয়া ঘাটে থাকা বিআইডব্লিউটিয়ের জাহাজ আইটি-৩৮৯ দিয়ে লঞ্চটির অবস্থান শনাক্ত করে ওই জাহাজের সঙ্গে রশি দিয়ে বেঁধে রাখা হয়। এরপর মাওয়া থেকে উদ্ধারকারী জাহাজ রুস্তম রাত সোয়া ১১টার দিকে এসে অভিযানে যোগ দেয় এবং ডুবে যাওয়া লঞ্চটিকে ২৩ তারিখ সোমবার ভোর সাড়ে চারটার দিকে নদী থেকে টেনে তীরে নিয়ে আসে। সেদিন সকাল ১০টার দিকে উদ্ধার অভিযান আনুষ্ঠানিকভাবে সমাপ্ত ঘোষণা করা হয়।

এই ঘটনায় ৭০ জনের লাশ উদ্ধার করা হয়। এর মধ্যে ২৭টি পুরুষ, ২৪টি নারী ও ১৯টি শিশুর লাশ ছিল। স্বজনদের কাছে ৬৮টি লাশ হস্তান্তর করা হয়।

তথ্যসূত্র
---------

1. 1 2  "লঞ্চডুবিতে ৭০ লাশ, উদ্ধারকাজ শেষ"। *প্রথম আলো*। ২৩ ফেব্রুয়ারি ২০১৫। সংগ্রহের তারিখ ২৩ ফেব্রুয়ারি ২০১৫।
2. ↑  "লঞ্চ ডুবে ৪৩ প্রাণহানি"। *প্রথম আলো*। ২২ ফেব্রুয়ারি ২০১৫। সংগ্রহের তারিখ ২৩ ফেব্রুয়ারি ২০১৫।

বহিঃসংযোগ
---------

* পদ্মায় ডুবে যাওয়া এমভি মোস্তফা উদ্ধার[*স্থায়ীভাবে অকার্যকর সংযোগ*], এনটিভি

* দূর্যোগ প্রবেশদ্বার
* বাংলাদেশ প্রবেশদ্বার
**গিরিডি জেলা** পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ২০ অগ্রহায়ণ ১৩৭৯ বঙ্গাব্দে (৬ই ডিসেম্বর ১৯৭২ খ্রিষ্টাব্দে) হাজারিবাগ জেলা ভেঙে গিরিডি জেলা গঠন করা হয়৷ ১৭ই চৈত্র ১৩৯৭ বঙ্গাব্দে(১লা এপ্রিল ১৯৯১ খ্রিষ্টাব্দ) আবার গিরিডি জেলা খন্ডিত করে উত্তর অংশটি নিয়ে নতুন জেলাটি গঠিত হয়৷ জেলাটি ঝাড়খণ্ডের উত্তরে অবস্থিত উত্তর ছোটনাগপুর বিভাগের অন্তর্গত৷ জেলাটির জেলাসদর গিরিডি শহরে অবস্থিত এবং গিরিডি মহকুমা, খোরিমহুয়া মহকুমা, সরিয়া মহকুমা ও ডুমরী মহকুমা নিয়ে গঠিত৷

নামকরণ
------

গিরিডি জেলাটি পর্বতসঙ্কুল৷ প্রচুর পর্বতের অরস্থিনের জন্য জেলাটির নাম গিরিডি৷ 'গিরি' শব্দের অর্থ পর্বত আবার 'ডি' বা 'ডিহ' শব্দটি একটি ফারসী শব্দ যার অর্থ গ্রাম৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে বিহার রাজ্যের নওয়াদা জেলা*৷ *জেলাটির উত্তর পূর্বে(ঈশান) বিহার রাজ্যের জামুই জেলা*৷ *জেলাটির পূর্বে পশ্চিমবঙ্গ রাজ্যের দেওঘর জেলা*৷ *জেলাটির দক্ষিণ পূর্বে(অগ্নি) পশ্চিমবঙ্গ রাজ্যের জামতাড়া জেলা*৷ *জেলাটির দক্ষিণে ঝাড়খণ্ড রাজ্যের ধানবাদ জেলা*৷ *জেলাটির দক্ষিণ পশ্চিমে(নৈঋত) ঝাড়খণ্ড রাজ্যের বোকারো জেলা*৷ *জেলাটির পশ্চিমে ঝাড়খণ্ড রাজ্যের হাজারিবাগ জেলা*৷ *জেলাটির উত্তর পশ্চিমে(বায়ু) ঝাড়খণ্ড রাজ্যের কোডারমা জেলা*৷

জেলাটির আয়তন ৪৯৬২ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৬.২৩%৷

ভাষা
----

গিরিডি জেলায় প্রচলিত ভাষাসমূহের পাইচিত্র তালিকা নিম্নরূপ -





২০১১ অনুযায়ী গিরিডি জেলার ভাষাসমূহ

  খোরঠা (৬৮.৭১%)  **হিন্দী** (১৩.৭৭%)  **সাঁওতালি** (৮.৯৯%)  **উর্দু** (৭.৪৭%)  অন্যান্য (১.০৭%)

ধর্ম
----

জনসংখ্যার উপাত্ত
----------------

মোট জনসংখ্যা ১৯০৪৪৩০(২০০১ জনগণনা) ও ২৪৪৫৪৭৪(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ৩য়৷
ঝাড়খণ্ড রাজ্যের ৭.৪১% লোক গিরিডি জেলাতে বাস করেন৷
জেলার জনঘনত্ব ২০০১ সালে ৩৮৪ ছিলো এবং ২০১১ সালে তা বৃদ্ধি পেয়ে ৪৯৩ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৮.৪১% , যা ১৯৯১-২০১১ সালের ২৭.২৮% বৃদ্ধির হারের থেকে বেশি৷ 
জেলাটিতে লিঙ্গানুপাত ২০১১ অনুযায়ী ৯২২(সমগ্র) এবং শিশু(০-৬ বৎ) লিঙ্গানুপাত ৯২৩৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃৃতি
------------------

শিক্ষা
------

জেলাটির স্বাক্ষরতা হার ৪৪.৫০%(২০০১) তথা ৬৩.১৪%(২০১১)৷ পুরুষ স্বাক্ষরতার হার ৬২.০৯%(২০০১) তথা ৭৬.৭৬%(২০১১)৷ নারী স্বাক্ষরতার হার ২৬.৬২%(২০০১) তথা ৪৮.৭২% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৮০৷https://www.census2011.co.in/census/district/99-giridih.html

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. ↑
**গিলগিট বিমানবন্দর** হল পাকিস্তান এর অধীনস্থ গিলগিত-বালতিস্তান এর একটি প্রধান বিমান বন্দর। গিলগিট শহর থেকে বিমানবন্দরটি ২.৩ কিলোমিটার (১.৪ মা)।বিমানবন্দরটি সঙ্গে ইসলামাবাদ বিমানবন্দরের বিমান পরিসেবা চালু রয়েছে। এই বিমানবন্দর প্রধানত ব্যবহার করে পর্যটকেরা। ইসলামাবাদ থেকে কারাকোরাম হাইওয়ে হয়ে গাড়িতে গিলগিট আসতে সময় লাগে ১৫ ঘণ্টা এবং বাসে সময় লাগে ২৪ ঘণ্টা কিন্তু বিমানে লাগে ১ ঘণ্টা ফলে পর্যটকেরা বিমান পরিবহন ব্যবহার করে গিলগিট আসতে। ইসলামাবাদ-গিলগিট রুটে শুধুমাত্র পাকিস্তান ইন্টারন্যাশনাল এয়ারলাইন্স বিমান চালায়। বিমান পরিবহন সংস্থাটি এই রুটে ৪২ আসনের *এটিআর-৪২* বিমান পরিচালনা করে। পর্যটন মরশুম যেমন শীতকালে এই বিমান বন্দরে যাত্রী চলাচল বৃদ্ধি পায়।

অবস্থান
-------

বিমান বন্দরটি ৩৫.৫৫ উত্তর ও ৭৪.১৮ পূর্বে অবস্থিত। এটি সমুদ্র সমতল থেকে ১৪৬২ মিটার উচ্চতায় অবস্থিত। এই বিমান বন্দরটি পার্বত্য অঞ্চলে অবস্থিত হওয়ায় এর রানওয়ে ছোট।

পরিকাঠামো
---------

গিলগিট বিমানবন্দর
গিলগিট বিমানবন্দরে একটি বিমান
বিমানবন্দরটির রানওয়ে ১৬৪৬ মিটার হওয়ায় বোরিং ৭৩৭ এর মত বড় বিমান বিমানবন্দরটিতে নামতে পারেনা। ছোট বিমান চালু রয়েছে বিমানবন্দরটিতে। পাকিস্তান ইন্টারনেশনাল এয়ারলাইন এটিআর-৪২ বিমান এই বিমানবন্দর থেকে চালায়। এই পরিসেবার অগে সেনাবাহীনির লোকহেড সি-১৩০ হারকিউলাস বিমান পরিচালনা করা হত ইসলামাবাদ-গিলগিট রুটে। এর পর এই রুটে কিছু দিন ফোকার এফ-২৭ ফ্রেন্ডশিপ বিমান চালানো হয়। বর্তমানে এই বিমানের পরিবর্তে এটিআর -৪২ বিমান পরিচালনা করা হয়। গিলগিত-ইসলামাবাদ রুটে। ২০১৪ সালে পাকিস্তানএর প্রধান মন্ত্রী নওয়াজ শরিফ গিলগিট বিমানবন্দরে একটি নতুন ও আধুনিক টার্মিসান নির্মাণের প্রস্তাব করেন। বর্তমানে এই বিমানবন্দরে একটি নতুন আধুনিক টার্মিনাসের নির্মাণ চলছে। এই টার্মিনাসে থাকবে অত্যাধুনিক ব্যাগ পরীক্ষা ব্যবস্থা, বৃহৎ অপেক্ষা বা বসবার ব্যবস্থা, পানীয় জল ও শৌচালয়ের সুব্যবস্থা। এই বিমানবন্দরের সঙ্গেই রয়েছে একটি সুন্দর হ্রদ। এই হ্রদকে কেন্দ্র করে একটি পার্ক গড়ে উঠেছে। এই পার্কটি  *সিএএ পার্ক*  বা *গিলগিট সিটি পার্ক* হিসাবে পরিচিত। গিলগিত শহর থেকে বিমানবন্দরটি ২.৩ কিলোমিটার দূরে অবস্থিত। ফলে এই বিমাবন্দরকে যুক্তকারি ২.৩ কিলোমিটার পথের আধুনিকীকরণ ও এই পথে যাত্রী পরিবহনের উন্নয়নে ব্যবস্থা নেওয়া হয়েছে পাকিস্তান সরকার ও গিলগিত-বালতিস্তান সরকারের থেকে। ওই পথের আধুনিকীকরণ সম্পূর্ণ হলে শহরের কেন্দ্রীয় এলাকা থেকে বিমানবন্দরে যোগাযোগ সহজ ও আরামদায়ক হবে।

সমস্যা
------

বিমান্দরটিতে কিছু সমস্যা রয়েছে। এই বিমানবন্দরের রানওয়ে ১৬৪৬ মিটার। বলে এই ছোট রানয়েতে বড় বিমান অবতরন করানো যায় না। আবার বিমানবন্দরটিতে কুয়াশার সমস্যা রয়েছে। ফলে কুয়াশা বিমান পরিচালনায় বাধা সৃষ্টি করে। এছাড়া বিমান বন্দরটি থেকে রাতে বিমান পরিচালনার কোনো ব্যবস্থা নেই।

বিমান পরিবহন সংস্থা ও গন্তব্য
-----------------------------

|  |  |  |
| --- | --- | --- |
| বিমান পরিবহন সংস্থা | গন্তব্য | ধরন |
| পাকিস্তান ইন্টারন্যাশনাল এয়ারলাইন্স  | ইসলামাবাদ | অভ্যান্তরিন |

দুর্ঘটনা
--------

১৯৯৮ সালের ২৫ আগস্ট এই বিমানবন্দরে ফোকার F-২৭ বিমান ৫৪ জন যাত্রিনিয়ে দুর্ঘটনার কবলে পরে।

তথ্যসূত্র
---------

1. ↑  "Gilgit-Pakistan World Airport Codes"। সংগ্রহের তারিখ ০৩-১১-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
2. ↑  "Muharram, Gilgit gives peace a chance"। *Dawn*। সংগ্রহের তারিখ ০৩-১১-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
3. ↑  "AIP Pakistan:OPGT-Gilgit"। [*স্থায়ীভাবে অকার্যকর সংযোগ*]
**রিচার্ড ব্রুস রিড** (ইংরেজি: Richard Reid; জন্ম: ৩ ডিসেম্বর, ১৯৫৮) ওয়েলিংটনের লোয়ার হাট এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮৮ থেকে ১৯৯১ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটন এবং দক্ষিণ আফ্রিকান ক্রিকেটে গটেং দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিং করতেন **রিচার্ড রিড**।

প্রথম-শ্রেণীর ক্রিকেট
---------------------

১৯৭৯-৮০ মৌসুম থেকে ১৯৯১-৯২ মৌসুম পর্যন্ত রিচার্ড রিডের প্রথম-শ্রেণীর খেলোয়াড়ী জীবন চলমান ছিল। তার পিতা জন রিচার্ড রিড নিউজিল্যান্ডের পক্ষে ১৯৪৯ থেকে ১৯৬৫ সময়কালে টেস্ট ক্রিকেটে অংশগ্রহণ করেছিলেন। ওয়েলিংটনের লোয়ার হাটে জন্মগ্রহণকারী রিচার্ড রিড স্কটস কলেজে অধ্যয়ন করেন। এখানে অবস্থানকালে প্রথম একাদশ দলের অধিনায়কের দায়িত্ব পালন করতেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে নয়টিমাত্র ওডিআইয়ে অংশগ্রহণ করেছিলেন রিচার্ড রিড। ৯ মার্চ, ১৯৮৮ তারিখে ডুনেডিনে সফরকারী ইংল্যান্ড দলের বিপক্ষে ওডিআই অভিষেক ঘটে তার। ১৬ ফেব্রুয়ারি, ১৯৯১ তারিখে অকল্যান্ডে একই দলের বিপক্ষে সর্বশেষ ওডিআইয়ে অংশ নেন তিনি। কোন টেস্টে অংশগ্রহণের সুযোগ হয়নি তার।

খেলা থেকে অবসর গ্রহণের পর ক্রিকেট ও রাগবি খেলায় প্রশাসকের দায়িত্ব পালন করেছিলেন। ৬ নভেম্বর, ২০০১ তারিখে ক্যান্টারবারির প্রশাসনে অন্তর্ভুক্ত হন।

তথ্যসূত্র
---------

1. ↑  Joseph Romanos, *John Reid: A Cricketing Life*, Hodder Moa Beckett, Auckland, 2000, p. 251.
2. ↑  "Canterbury chief executive set to depart"। *Cricinfo*। সংগ্রহের তারিখ ৯ আগস্ট ২০১৬।

আরও দেখুন
---------

* সনি মলোনি
* ল্যান্স কেয়ার্নস
* নর্দার্ন ডিস্ট্রিক্টস ক্রিকেট দল
* ক্রিকেট ও রাগবি ইউনিয়ন খেলোয়াড়দের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রিচার্ড রিড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রিচার্ড রিড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মঞ্জুর হোসেন** (১৯২৮ – ১৯৬৮) একজন বাংলাদেশি ভাষা সৈনিক ও চিকিৎসক ছিলেন। ভাষা আন্দোলনে অবদানের জন্য ২০০২ সালে তাকে মরণোত্তর একুশে পদক প্রদান করা হয়েছিল।

জীবনী
-----

মঞ্জুর হোসেন ১৯২৮ সালে নওগাঁয় জন্মগ্রহণ করেন। তিনি ১৯৪৩ সালে নওগাঁ কে.ডি. সরকারি উচ্চ বিদ্যালয় থেকে মাধ্যমিক শিক্ষা সম্পন্ন করেন। ১৯৪৫ সালে তিনি কলকাতা থেকে উচ্চমাধ্যমিক পরীক্ষায় উত্তীর্ণ হন। এরপর, তিনি ঢাকা মেডিকেল কলেজে ভর্তি হন। তিনি সেখান থেকে এমবিবিএস ডিগ্রি লাভ করেন।

মঞ্জুর হোসেন ভাষা আন্দোলনে অংশগ্রহণ করেছিলেন। ১৯৫২ সালের ৪ ফেব্রুয়ারি সর্বদলীয় কেন্দ্রীয় রাষ্ট্রভাষা কর্মী পরিষদ আন্দোলনের অংশ হিসেবে ২১ ফেব্রুয়ারি বৃহত্তর ধর্মঘটের ডাক দেয়। পরিস্থিতির মোকাবেলায় ১৯৫২ সালের ফেব্রুয়ারি মাসের ২০ তারিখে ২১ ফেব্রুয়ারি থেকে এক মাসের জন্য ১৪৪ ধারা জারি করা হয়।  মঞ্জুর হোসেন ১৪৪ ধারা ভঙ্গ করার পক্ষে ছিলেন। তিনি ১৪৪ ধারা ভাঙার পক্ষে বক্তৃতাও প্রদান করেছিলেন।

মঞ্জুর হোসেন ১৯৫২ সালের ২১ ফেব্রুয়ারি বের হওয়া প্রতিবাদ মিছিলগুলোর একজন সংগঠক ছিলেন। এছাড়া, তিনি মিছিলে অংশগ্রহণ করেছিলেন। তিনি এর জন্য গ্রেফতার হয়েছিলেন। তিনি প্রথম শহিদ মিনার প্রতিষ্ঠায়ও অবদান রেখেছেন।

এমবিবিএস ডিগ্রি লাভ করার পর মঞ্জুর হোসেন নওগাঁয় ফিরে আসেন ও সেখানে চিকিৎসাসেবা প্রদান করতে শুরু করেন। তিনি গরিবদের বিনামূল্যে চিকিৎসা দিতেন। এছাড়া, তিনি তাদের বিনামূল্যে ওষুধও প্রদান করতেন। তিনি রোগীদের উন্নততর চিকিৎসার জন্য রোগীদের নিজ খরচে ঢাকায় পাঠাতেন।

মঞ্জুর হোসেন সাংবাদিকতার সাথেও যুক্ত ছিলেন। তিনি ১৯৬০ সালে *সাপ্তাহিক দেশ বাণী* র সম্পাদনার দায়িত্ব গ্রহণ করেন। তিনি ছাত্রজীবন থেকে বামপন্থী রাজনীতির সাথে যুক্ত ছিলেন। তিনি ন্যাশনাল আওয়ামী পার্টির রাজশাহী জেলা শাখার সভাপতি ছিলেন।

মঞ্জুর হোসেন ১৯৬৮ সালে মৃত্যুবরণ করেন। মৃত্যুর পর ২০০২ সালে তিনি ভাষা আন্দোলনে অবদানের জন্য মরণোত্তর একুশে পদক লাভ করেন।

তথ্যসূত্র
---------

1. ↑  "একুশে পদকপ্রাপ্ত সুধীবৃন্দ" (PDF)। *সংস্কৃতি বিষয়ক মন্ত্রণালয়*। সংগ্রহের তারিখ ১৬ জানুয়ারি ২০২০।
2. 1 2 3 4 5 6 7 8 9  "শহীদ মিনারের কারিগর নওগাঁর ডা. মঞ্জুর হোসেন"। *জাগোনিউজ২৪.কম*। ২১ নভেম্বর ২০১৭। সংগ্রহের তারিখ ১৬ জানুয়ারি ২০২০।
3. ↑  "১৪৪ ধারা ভঙ্গ"। *প্রথম আলো*। ২ ফেব্রুয়ারি ২০১৯। সংগ্রহের তারিখ ১৬ জানুয়ারি ২০২০। [*স্থায়ীভাবে অকার্যকর সংযোগ*]
4. ↑  "ক্ষুব্ধ চেতনায় একুশের স্মৃতি"। *কালের কণ্ঠ*। ২১ ফেব্রুয়ারি ২০১৫। সংগ্রহের তারিখ ১৬ জানুয়ারি ২০২০।

| * দে
* স
একুশে পদক বিজয়ী ২০০২ |
| --- |
| ভাষা ও সাহিত্য | 
* আহমদ ছফা (মরণোত্তর)

 |  |
| ভাষা আন্দোলন | 
* আবদুল হামিদ খান ভাসানী (মরণোত্তর)
* ডঃ মুহম্মদ শহীদুল্লাহ (মরণোত্তর)
* সুফিয়া আহমেদ
* সাদেক খান
* মঞ্জুর হোসেন (মরণোত্তর)
* কাজী গোলাম মাহবুব

 |
| শিক্ষা | 
* শরীফ হোসেন
* প্রতিভা মুৎসুদ্দি
* আবুল কালাম আজাদ (মরণোত্তর)

 |
| শিল্পকলা | 
* আব্দুল জব্বার খান (চলচ্চিত্র)
* গাজী মাজহারুল আনোয়ার (সঙ্গীত)
* রমেশ শীল (মরণোত্তর, সঙ্গীত)

 |
| সাংবাদিকতা | 
* সিরাজুর রহমান

 |
| 
একুশে পদক বিজয়ী
১৯৯৭
১৯৯৮
১৯৯৯
২০০০
২০০১
**২০০২** 
২০০৩
২০০৪
২০০৫
২০০৬
২০০৭
 |
**রোমুলাস আর্ল হুইটাকের** (জন্ম ২৩ মে, ১৯৪৩) হচ্ছেন একজন সরীসৃপবিদ, বন্যপ্রাণ সংরক্ষণবাদী এবং মাদ্রাজ সর্প উদ্যান, আন্দামান ও নিকোবর পরিবেশ ট্রাস্ট (ANET), এবং মাদ্রাজ কুমির ব্যাংক ট্রাস্টের প্রতিষ্ঠাতা। হুইটাকের সারা ভারতে অতিবৃষ্টি অরণ্য গবেষণা স্টেশনগুলোর একটি জালসংযোগ তৈরিতে তার প্রচেষ্টার জন্য ২০০৮ সালের "উদ্যোগের জন্য রোলেক্স পুরস্কার" পান। ২০০৫ সালে তিনি প্রকৃতি সংরক্ষণে তার বিশিষ্ট নেতৃত্বের জন্য হুইটলে পুরস্কার জয় করেন। তিনি কর্ণাটকে অগুম্বে বৃষ্টিবন গবেষণা স্টেশনের তহবিলের জন্য, সেখানে রাজ গোখরো ও তাদের আবাসস্থল সংক্রান্ত গবেষণার উদ্দেশ্যে, এই পুরস্কারটিকে ব্যবহার করেন।

ভারতে কাজ
---------

Ghariyal and Turtles at the Crocodile Bank
হুইটাকের চেন্নাই সর্প উদ্যানের প্রতিষ্ঠাতা পরিচালক ছিলেন। উদ্যানটি ইরুলা নৃগোষ্ঠীর আদিবাসীদের পুনর্বাসনের জন্য পরিচিত ছিলো এবং ইরুলারা সাপ ধরায় দক্ষ ছিলো। আদিবাসিরা সাপের বাণিজ্য নিষিদ্ধ হলে কর্মহীন হয়ে পড়ে। হুইটাকের বিষরোধী ঔষধ তৈরিতে সাপ থেকে বিষ সংগ্রহ করার কাজে ইরুলা জনগোষ্ঠীকে যুক্ত করে তাদেরকে সহায়তা করেন। তিনি 'সরীসৃপের জন্য মাদ্রাজ কুমির ব্যাংক ট্রাস্ট কেন্দ্র'-এর প্রতিষ্ঠাতা-পরিচালক, এবং কুমির প্রজনন ও সংরক্ষণ কার্যক্রমে কার্যকরভাবে জড়িত।

হুইটাকের সাম্প্রতিককালে ঘড়িয়াল রক্ষার চেষ্টায় সমন্বয়কের দায়িত্ব পালন করছেন। ঘড়িয়াল হচ্ছে কুমির বর্গের একটি মহাবিপন্ন প্রজাতি যারা বিলুপ্তির কিনারায় রয়েছে এবং ভারতের পানিতে ২৫০টির নিচে টিকে আছে।

তথ্যসূত্র
---------

1. ↑  Dickie, Phil (২০০৮)। "Romulas Whitaker, Unconventional conservationist"। *The Rolex Awards for Enterprise*। The Rolex Institute। ২০০৯-০২-১৩ তারিখে মূল থেকে আর্কাইভ করা। সংগ্রহের তারিখ ২০০৯-০১-২৯।
2. ↑  Raghavan, T. L. (২০০৯)। "Romulus Whitaker - His Story"। *Environment*। Chennai Online। ২০০৮-১২-১৪ তারিখে মূল থেকে আর্কাইভ করা। সংগ্রহের তারিখ ২০০৯-০১-২৯।
3. ↑  "Mystery of crocs' mass die-off"। *Science and Environment*। BBC News। ২০০৮-১২-০২। সংগ্রহের তারিখ ২০০৯-০১-২৯।

বহিঃসংযোগ
---------

* Rolex Awards
* I married a croc man - Romulus Whitaker Whitaker, Zai. Dec. 1994. National Wildlife Federation
* Agumbe Rainforest Research Station (ARRS) Web Portal  ওয়েব্যাক মেশিনে আর্কাইভকৃত ১৬ আগস্ট ২০১৮ তারিখে
**ঝুলন যাত্রা** বা **ঝুলন পূর্ণিমা** হল হিন্দুদের গুরুত্বপূর্ণ উৎসবের মধ্যে একটি। অমাবস্যায় পরের একাদশী থেকে আরম্ভ করে শ্রাবনী পূর্ণিমা পর্যন্ত চলে উৎসবের সমারোহ। এটি দোল পূর্ণিমার পরবর্তী বৈষ্ণবদের বড়ো উৎসব।

দোলনা সাজানো, ভক্তিমূলক গান, নাচ, সব মিলিয়ে রাধাকৃষ্ণের প্রেমলীলার এটি একটি বিশেষ উৎসব। ভারতের এই উৎসবে দেশ-বিদেশ থেকে বহু দর্শনার্থীদের আগমন ঘটে। নবদ্বীপে ঝুলন উৎসব একটি বিশেষ আকর্ষণ। বৃন্দাবন, মথুরা আর ইসকন মন্দিরে মহা সমারোহে পালিত হয় এই ঝুলন। এই উৎসব সাধারণত শ্রাবণ মাসেই হয়ে থাকে।
শৈশবে গাছের শাখায় দোলনা বেঁধে ঝুলন দোলায় দোলার স্মৃতি অনেকেরই আছে। এখনও শিশুদের দেখা যায় এমন দোলখেতে। রাধা-কৃষ্ণের শৈশব-লীলার এমনি এক স্মৃতি 'ঝুলন'।

ইতিহাস
------

রাধাকৃষ্ণ
ঝুলনযাত্রা বা লীলা বর্ষার লীলা। ঝুলন পূর্ণিমাকে শ্রাবণী পূর্ণিমাও বলা হয়। বৃন্দাবনে রাধা-কৃষ্ণর শৈশব-স্মৃতি, বিশেষতঃ সখা-সখীদের সাথে দোলনায় দোলার প্রেমলীলাকে কেন্দ্র করে দ্বাপরযুগে এই ঝুলন উৎসবের সূচনা হয়েছিল। এর পর থেকে এখনো গৌড়ীয় বৈষ্ণবদের এটা প্রিয় অনুষ্ঠান।

বর্তমানে ভারতের সমস্ত স্থানের মধ্যে মথুরা , বৃন্দাবন এবং মায়াপুর ঝুলন যাত্রা উদযাপনের জন্য সবচেয়ে বিখ্যাত।

বহিঃসংযোগ
---------


উইকিমিডিয়া কমন্সে **ঝুলন পূর্ণিমা** সংক্রান্ত মিডিয়া রয়েছে।

তথ্যসূত্র
---------

1. ↑
2. ↑  "Jhulan Yatra, the Joyful Monsoon Swing Festival"। *Learn Religions* (ইংরেজি ভাষায়)। সংগ্রহের তারিখ ২০২২-০৮-১১।
**পূর্ণেন্দুকিশোর সেনগুপ্ত** (১৮৯৫ - ১৭ নভেম্বর, ১৯৭৮) একজন বাঙালি ব্রিটিশ বিরোধী স্বাধীনতা আন্দোলনকারী সমাজসেবী ও শ্রমিক কৃষক আন্দোলনের নেতা।

প্রারম্ভিক জীবন
---------------

তিনি বাংলাদেশের ঢাকার বানারি'তে জন্মগ্রহণ করেন। পিতা শ্যামকিশোর সেনগুপ্ত ছিলেন শ্রীহট্ট আদালতের উকিল। বারানসী ষড়যন্ত্র মামলার নেতা বিপ্লবী নগেন দত্ত সিলেটে অনুশীলন সমিতির শাখা গড়ে তুললে তাতে কিশোর বয়েসে যোগ দিয়েছিলেন পূর্ণেন্দু। ঢাকা বিশ্ববিদ্যালয়ে বি.এসসি পড়ার সময়ে আচার্য প্রফুল্ল চন্দ্র রায়ের সংস্পর্শে আসেন। এমএসসি পড়ার সময় অসহযোগ আন্দোলনে অংশগ্রহণ করেন ও পরীক্ষা বর্জন করেন।

স্বাধীনতা আন্দোলন
-----------------

১৯২২ সালে ঢাকার অভয় আশ্রম শাখায় যোগ দেন তিনি। বিক্রমপুরে বানারি গ্রামে ধীরেন্দ্রনাথ দাশগুপ্ত প্রতিষ্ঠিত বিদ্যাশ্রমের সম্পাদক নিযুক্ত হন। স্বাধীনতা আন্দোলনে যোগ দিয়ে বহুবার কারারুদ্ধ হয়েছেন। ১৯৩০ সালে লবণ সত্যাগ্রহে যোগ দিয়ে জেলে যান। ১৯৩১ সালে সুরমা উপত্যাকা কর্মী সম্মেলন আহ্বান করেন ও ১৯৩২ সালে তার আবার জেল হয়। মুক্তি পেয়ে শ্রীহট্ট মহিলা সংঘ গঠন করেন। ভানুবিল পরগনার মনিপুরী কৃষকদের ওপর অত্যাচারের বিরুদ্ধে তিনি কৃষকদের সংঘবদ্ধ করেন ও মহাত্মা গাঁধীর আশীর্বাদ নিয়ে ঐতিহাসিক সত্যাগ্রহ শুরু করেন যা সরকারকে বাধ্য করে প্রজাস্বত্ব আইন প্রনয়নে। এই আন্দোলনে তার পূনরায় আড়াই বছর কারাবাস হয়েছিল।

সমাজসেবা
--------

১৯২৫ সালে পদ্মা নদীর ভাঙনে বিদ্যাশ্রম ক্ষতিগ্রস্ত হওয়ার উপক্রম হলে সেটিকে শ্রীহট্টে স্থানান্তর করেন। সেটির নাম হয় রঙ্গীরকুল বিদ্যাশ্রম। জনকল্যাণমূলক কাজ, দাঙ্গা প্রতিরোধ, ত্রাণ, ও সেবার কাজে, সর্বোপরি গান্ধীবাদী আন্দোলনে এই আশ্রম গুরুত্বপূর্ণ স্থান অধিকার করে আছে। ১৯২৯ সালে সিলেট ও কাছাড়ের বন্যায় ত্রানে ঝাঁপিয়ে পড়েছিলেন পূর্নেন্দু কিশোর। রঙ্গীরকুল বিদ্যাশ্রম বিভিন্ন গঠনমূলক কাজ করে তার পরিচালনায়। ১৯৩৫ সালে ভারতীয় জাতীয় কংগ্রেসের সুবর্ন জয়ন্তী উপলক্ষ্যে শিল্প প্রদর্শনী, ১৯৩৮ এ সুরমা উপত্যাকা কর্মী সম্মেলন হয় তারই উদ্যোগে। দ্বিতীয় বিশ্বযুদ্ধের সময় বর্মা হতে আগত উদ্বাস্তুদের সেবা করেন। ১৯৪৬ সালে ব্রিটিশ ভারতের শেষ নির্বাচনে প্রতিদ্বন্দিতা করে আসাম ব্যবস্থাপক পরিষদের সদস্য হন। আসাম সরকারের বুনিয়াদি শিক্ষা কমিটির সদস্য ছিলেন তিনি। দেশ ভাগের পর পূর্ব পাকিস্তানে থেকে যান এবং চা শ্রমিকদের কল্যাণসাধনে ব্রতী হন। ১৯৫৪ সালে মৌলভীবাজার থেকে আইন পরিষদে নির্বাচিত হয়েছিলেন। ১৯৬৪ সালে কুলাউড়া-রাজনগর আসনে সাধারণ নির্বাচনে পূর্ণেন্দুকিশোর সেনগুপ্ত বিপুল ভোটে জয়ী হন। আইয়ুব খান জমানায় তার চা-শ্রমিক ইউনিয়ন নিষিদ্ধ হয়। ১৯৬৯ সালে ভারত-পাকিস্তান যুদ্ধকালীন শ্রীহট্ট জেলে বন্দী থাকেন তিনি।

মৃত্যু
------

রঙ্গীরকূল আশ্রমে ১৭ নভেম্বর, ১৯৭৮ সালে মারা যান জননেতা পূর্নেন্দুকিশোর সেনগুপ্ত।

তথ্যসূত্র
---------

1. 1 2 3  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ২৯০।
<?>
**এই নিবন্ধে আধ্বব চিহ্ন রয়েছে।** সঠিক রেন্ডারিং সমর্থন ছাড়া, আপনি হয়ত ইউনিকোড অক্ষর-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন।

**এই নিবন্ধে ইন্ডিক পাঠ্য রয়েছে।** সঠিক রেন্ডারিং সমর্থন ছাড়া, আপনি হয়ত ইন্ডিক পাঠ্য-এর বদলে প্রশ্নবোধক চিহ্ন বা বাক্স, স্বরবর্ণের ভুল বা যুক্তাক্ষরের অনুপস্থিত দেখবেন।

**ট** হলো ইন্ডিক আবুগিদার একটি ব্যঞ্জনবর্ণ। গুপ্ত বর্ণ -এর মধ্য দিয়ে এটি ব্রাহ্মী বর্ণ ng থেকে আধুনিক ইন্ডিক লিপিগুলোতে এসেছে।

গণিতে ট (ट)
-----------

### আর্যভট্টের ব্যবহার

ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ट-এর বিভিন্ন রূপের মানসমূহ নিচে দেয়া হল:

* ट [ʈə] = ৯ (९)
* टि [ʈɪ] = ৯০০ (९००)
* टु [ʈʊ] = ৯০,০০০ (९० ०००)
* टृ [ʈri] = ৯,০০০,০০০ (९० ०० ०००)
* टे [ʈe] = ৯×১০১০ (९०१०)
* टै [ʈɛː] = ৯×১০১২ (९०१२)
* टो [ʈoː] = ৯×১০১৪ (९०१४)
* टौ [ʈɔː] = ৯×১০১৬ (९०१६)

দেবনাগরী লিপি
-------------

**ट** (**ট**) হলো দেবনাগরী বর্ণমালার একাদশ ব্যঞ্জনবর্ণ। অনেক ভাষায় [ʈə] বা [ʈ] হিসাবে উচ্চারণ করা হয়। মারাঠি ভাষায়, ট কে [ʈə] বা [ʈ] এর পাশাপাশি কখনো কখনো টেমপ্লেট:IPA-mr or [t] উচ্চারণ করা হয়।

অসমীয়া-বাংলা ট
---------------

মূল নিবন্ধ: ট

| বাংলা বর্ণমালা |
| --- |
| স্বরবর্ণ |
|  |
| ব্যঞ্জনবর্ণ |
|  |
| 
বর্তমানে অব্যবহৃত |
| ৠ ঌ ৡ |
| * দে
* স
 |

**ট** হল অসমীয়া ও বাংলা বর্ণমালার একাদশ ব্যঞ্জনবর্ণ এবং বাংলা বর্ণমালার ২২তম বর্ণ।

### ব্যবহার

| স্বরবর্ণ | ট'র সাথে যুক্ত হলে |
| --- | --- |
| অ | ট |
| আ | টা |
| ই | টি |
| ঈ | টী |
| উ | টু |
| ঊ | টূ |
| ঋ | টৃ |
| এ | টে |
| ঐ | টৈ |
| ও | টো |
| ঔ | টৌ |

### বৈশিষ্ট্য

বাংলা বর্ণমালার ২৫টি স্পর্শ ব্যঞ্জনবর্ণের একটি ও মূর্ধা থেকে উচ্চার্য অঘোষ অল্পপ্ৰাণ ধ্বনির দ্যোতক। ট-বর্গের প্রথম বর্ণ যা পূর্ণমাত্রাযুক্ত বর্ণগুলোরও একটি।

তথ্যসূত্র
---------

1. ↑  Ifrah, Georges (২০০০)। *The Universal History of Numbers. From Prehistory to the Invention of the Computer* (ইংরেজি ভাষায়)। নিউ ইয়র্ক: John Wiley & Sons। পৃষ্ঠা 447–450। আইএসবিএন 0-471-39340-1।
**নিষিদ্ধ পল্লি** বা **লালবাতি এলাকা** (ইংরেজি: "red-light district", *রেড-লাইট ডিস্ট্রিক্ট*) বলতে সেই অঞ্চলকে বোঝায় যেখানে যৌনশিল্প (যেমন সেক্স শপ, স্ট্রিপ ক্লাব বা অ্যাডাল্ট থিয়েটার ইত্যাদি) সংক্রান্ত বাণিজ্যের অস্তিত্ব বিদ্যমান। কোনো কোনো নিষিদ্ধ পল্লিতে যৌনকর্মীরা বৈধভাবে অবস্থান করে; কিন্তু অন্যান্য লালবাতি এলাকাগুলি তাদের বেআইনি পেশার কার্যকলাপের জন্য কুখ্যাত। ১৮৯৪ সালে মার্কিন যুক্তরাষ্ট্রের মিলওয়াউকির সংবাদপত্র *দ্য সেন্টিনাল*-এ প্রকাশিত একটি নিবন্ধে "রেড-লাইট ডিস্ট্রিক্ট" ("red-light district") শব্দটি প্রথম ব্যবহৃত হয়। ১৮৯০-এর দশকে সমগ্র মার্কিন যুক্তরাষ্ট্রে বহু ক্ষেত্রে এই শব্দটি ব্যবহৃত হয়েছিল।

মনে করা হয় "রেড লাইট" বা "লালবাতি" কথাটির উৎস রেলওয়ে কর্মচারীদের লাল লণ্ঠন। এই লণ্ঠন তারা বেশ্যালয়ে প্রবেশের আগে বাইরে রেখে যেত, যাতে ট্রেন চলাচল সংক্রান্ত যে কোনও প্রয়োজনে তাদের সহজে খুঁজে পাওয়া যায়। অন্যমতে, প্রাচীন চীনে পতিতালয়ের বাইরে ঝুলিয়ে রাখা যৌনোদ্দীপক লাল রঙের কাগুজে লণ্ঠন থেকে এই শব্দের উৎপত্তি। বহু সহস্রাব্দ ধরে লাল রঙটি দেহব্যবসার সঙ্গে জড়িত; বাইবেলের একটি কাহিনিতে দেখা যায়, রাহাব নামে জেরিকোর এক পতিতা জোশুয়ার গুপ্তচর মদত দিয়েছিল এবং নগর দখলের পর লুণ্ঠনের সময় তারা যাতে সহজের রাহাবের বাড়ি চিনতে পারে এবং সেই বাড়িটিকে রেহাই দেয় সেই জন্য সে একটি লাল দড়ি দিয়ে তার বাড়ি চিহ্নিত করে রেখেছিল। প্রথম বিশ্বযুদ্ধের সময় বেলজিয়াম ও ফ্রান্সের বহু বেশ্যালয়ে নীল ও লাল রঙ দিয়ে যথাক্রমে অফিসারদের ও অন্যান্য পদের লোকেদের ব্যবহৃত বেশ্যালয় চিহ্নিত করা হত।

লালবাতি এলাকার জাপানি নাম *আকাসেন* (*akasen*, 赤線)। এই শব্দটির অর্থ "লালরেখা"। তবে শব্দটি ইংরেজি থেকে কৃতঋণ শব্দ নয়। জাপান পুলিশ মানচিত্রে লাল রেখা দিয়ে নিষিদ্ধ পল্লির সীমা নির্ধারণ করত। সেই থেকে এই নামের উৎপত্তি। তারা *আওসেন* (*aosen*, 青線) বলেও একটি শব্দ ব্যবহার করত, যার অর্থ ছিল "নীলরেখা"। নীল রেখা দিয়ে তারা বেআইনি কার্যকলাপপ্রবণ অঞ্চলগুলি চিহ্নিত করত। বিভিন্ন সংস্কৃতিতে লালবাতি অঞ্চলকে বিভিন্ন রূপে দেখা যায়, কিন্তু সেগুলি আদতে "বেশ্যাঞ্চল" ("district of prostitutes")-এরই নানা রূপ।

আরও দেখুন
---------

* নিষিদ্ধ পল্লির তালিকা
* যৌন পর্যটন
* গ্রোপকান্ট লেন
* ডে ওয়ালেন
* সোহো
* রেড লাইট ডিস্ট্রিক্ট ভিডিও

তথ্যসূত্র
---------

* Mikkelson, Barbara. "Red Light District", Snopes.com, 12 March 1998.
**ফারুক আহমেদ** (জন্ম ২৪ জুলাই ১৯৬৬) ঢাকায় জন্মগ্রহণকারী বাংলাদেশের প্রতিনিধিত্বকারী সাবেক আন্তর্জাতিক ক্রিকেটার। ১৯৮৮ থেকে ১৯৯৯ মেয়াদকালে বাংলাদেশ ক্রিকেট দলের সদস্য ছিলেন। ডানহাতি মাঝারিসারির ব্যাটসম্যান হলেও দলের প্রয়োজনে ব্যাটিং উদ্বোধনেও তিনি মাঠে নামতেন। বর্তমানে তিনি জাতীয় নির্বাচকের দায়িত্ব পালন করছেন।

খেলোয়াড়ী জীবন
---------------

২৯ অক্টোবর, ১৯৮৮ তারিখে চট্টগ্রামে অনুষ্ঠিত এশীয়া কাপ প্রতিযোগিতার ৪র্থ খেলায় পাকিস্তানের বিপক্ষে ওয়াহিদুল গণি ও আকরাম খানের সাথে তারও একযোগে একদিনের আন্তর্জাতিকে অভিষেক ঘটে। খেলায় তার দল ১৭৩ রানে পরাজিত হয়েছিল।

১৯৯০ সালে চন্ডিগড়ে তিনি তার সর্বোচ্চ ৫৭ রান করেন ভারতের বিরুদ্ধে। এ খেলায় তৃতীয় উইকেট জুটিতে আতহার আলী খানের সাথে ১০৮ রান করেন।

খেলোয়াড়ী জীবনের প্রথমদিকে ঘরোয়া পর্যায়ের ক্রিকেট খেলায় ফারুক নিজেকে সফলতম অধিনায়ক হিসেবে গড়ে তোলেন। এরফলে ১৯৯৩-৯৪ মৌসুমে দল নির্বাচকমণ্ডলী তাকে বাংলাদেশ ক্রিকেট দলের অধিনায়ক মনোনীত করে। কিন্তু তার অধিনায়কত্বে কেনিয়ায় অনুষ্ঠিত ১৯৯৪ সালের আইসিসি ট্রফিতে বাংলাদেশ দল সেমি-ফাইনালে পৌঁছতে পারেনি; যদিও বাংলাদেশ দলকে প্রতিযোগিতার পূর্বেই শ্রেষ্ঠতর দল হিসেবে গণ্য করা হয়েছিল। এ প্রতিযোগিতার পর অধিনায়কত্বসহ দল থেকে বাইরে চলে যেতে হয় তাকে। এরপর তিনি নবোদ্দ্যমে দলে ফিরে আসেন ও শীর্ষসারির ব্যাটসম্যান হিসেবে দলে অন্তর্ভুক্ত হন। ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে দলের অন্যতম সদস্য ছিলেন তিনি।

অবসর
----

ঢাকা বিশ্ববিদ্যালয় থেকে জনপ্রশাসন বিভাগের স্নাতক ডিগ্রীধারী ফারুক আহমেদ অবসর পরবর্তীকালে বাংলাদেশ ক্রিকেট বোর্ডের অন্যতম প্রশাসকের দায়িত্ব পালন করছেন। বর্তমানে তিনি জাতীয় দল নির্বাচকের ভূমিকায় অবতীর্ণ হয়েছেন।

তথ্যসূত্র
---------

1. ↑  Cricinfo Scorecard (Retrieved on 2017-7-23)
2. ↑  Cricinfo Scorecard (1990-12-25) (Retrieved on 2007-12-25)

আরও দেখুন
---------

* আকরাম খান
* ওয়াহিদুল গণি
* খালেদ মাহমুদ সুজন
* বাংলাদেশ জাতীয় ক্রিকেট দলের অধিনায়কদের তালিকা

বহিঃসংযোগ
---------


উইকিমিডিয়া কমন্সে **ফারুক আহমেদ** সংক্রান্ত মিডিয়া রয়েছে।

* ইএসপিএনক্রিকইনফোতে ফারুক আহমেদ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফারুক আহমেদ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Faruque bids his final bye (24 August 1999) | Cricket News | Bangladesh | ESPN Cricinfo

|
|  |
| পূর্বসূরীমিনহাজুল আবেদীন | **বাংলাদেশী ক্রিকেট অধিনায়ক**১৯৯৩-৯৪ | উত্তরসূরীআকরাম খান |
|
|
| পূর্বসূরীগাজী আশরাফ | **আইসিসি ট্রফিতে বাংলাদেশের অধিনায়ক**১৯৯৪ | উত্তরসূরীআকরাম খান |
|

| * দে
* স
বাংলাদেশ দল – ১৯৯৯ ক্রিকেট বিশ্বকাপ |
| --- |
| 
* ১ আমিনুল ইসলাম (অঃ)
* ২ আকরাম খান
* ৩ ফারুক আহমেদ
* ৪ শাহরিয়ার হোসেন
* ৫ মেহরাব হোসেন
* ৬ এনামুল হক
* ৭ নিয়ামুর রশিদ
* ৮ নাইমুর রহমান
* ৯ খালেদ মাহমুদ
* ১০ খালেদ মাসুদ (উইঃ)
* ১১ মোহাম্মদ রফিক
* ১২ শফিউদ্দিন আহমেদ
* ১৩ হাসিবুল হোসেন
* ১৪ মানজারুল ইসলাম
* ১৫ মিনহাজুল আবেদীন
* কোচ: গর্ডন গ্রীনিজ

 | বাংলাদেশ |
**নিহালগড় রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সাংকেতিক নাম হল 'এনএইচএইচ'।

অবস্থান
-------

স্টেশন উত্তর প্রদেশের নিহালগড়ে অবস্থিত। এই স্টেশন থেকে পরবর্তী স্টেশন হল সিন্দুরবা রেলওয়ে স্টেশন এবং পূর্ববর্তী স্টেশন হল বারিসগঞ্জ রেলওয়ে স্টেশন।

পরিকাঠামো
---------

স্টেশনটির পরিকাঠামো ভূমিগত। এই স্টেশনে ৩ টি প্ল্যাটফর্ম রয়েছে। স্টেশনে ৩ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারের ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন রেলওয়ে স্টেশন, বারাণসী জংশন, সুলতানপুর জংশন রেলওয়ে স্টেশন, লখনউ চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতিক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের আগস্ট মাস পর্যন্ত দৈনিক ৪৮টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

নিহালগড় রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "এনএইচএইচ/নিহালগড়"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
**কারেন অ্যান মার্শ** (ইংরেজি: Karen Marsh; জন্ম: ২৬ ডিসেম্বর, ১৯৫১) হোয়াঙ্গারেই এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক প্রমিলা ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ১৯৭৮ সালের মহিলাদের ক্রিকেট বিশ্বকাপে একমাত্র খেলায় অংশ নিয়েছিলেন তিনি।

দলে তিনি মূলতঃ অল-রাউন্ডার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **কারেন মার্শ**। বিখ্যাত ক্রিকেটার রিচার্ড হ্যাডলি’র সাথে পরিণয়সূত্র স্থাপন করায় তিনি বিবাহ পরবর্তীকালে **কারেন হ্যাডলি** নামে পরিচিত ছিলেন।

খেলোয়াড়ী জীবন
---------------

নিউজিল্যান্ডের নর্থ আইল্যান্ডের হোয়াঙ্গারেই এলাকায় কারেন মার্শের জন্ম। তবে, ক্যান্টারবারির পক্ষে ঘরোয়া ক্রিকেটে অংশ নিয়েছেন তিনি। অল-রাউন্ডার হিসেবে পেস বোলিং করে থাকেন।

সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন কারেন মার্শ। ৮ জানুয়ারি, ১৯৭৮ তারিখে ডেকানের হায়দ্রাবাদে অনুষ্ঠিত মহিলাদের ক্রিকেট বিশ্বকাপে ইংল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।

ভারতে অনুষ্ঠিত ১৯৭৮ সালের ক্রিকেট বিশ্বকাপে ইংল্যান্ডের বিপক্ষে নিউজিল্যান্ডের সদস্যরূপে একমাত্র ওডিআইয়ে অংশ নিয়েছেন। ছয় নম্বরে ব্যাটিং নেমে ১৭ বল মোকাবেলান্তে ১৪ রান তুলেন। তবে, তাকে বোলিংয়ের জন্যে আমন্ত্রণ জানানো হয়নি। বিখ্যাত ক্রিকেটার স্যার রিচার্ড হ্যাডলি’র সাথে পরিণয়সূত্রে আবদ্ধ হন। এ দম্পতির দুই পুত্র রয়েছে। তবে, পরবর্তীতে তারা বিবাহ-বিচ্ছেদ ঘটান।

তথ্যসূত্র
---------

1. ↑  Karen Marsh – CricketArchive. Retrieved 19 April 2016.
2. ↑  Women's ODI matches played by Karen Marsh – CricketArchive. Retrieved 19 April 2016.
3. ↑  England Women v New Zealand Women, Women's World Cup 1977/78 – CricketArchive. Retrieved 19 April 2016.
4. ↑  Aroha Awarau (15 July 2015). "Sir Richard Hadlee’s look of love" – *Women's Weekly* (New Zealand). Retrieved 19 April 2016.

আরও দেখুন
---------

* সুজি বেটস
* সোফি ডিভাইন
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে কারেন মার্শ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কারেন মার্শ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
নিউজিল্যান্ড দল – ১৯৭৮ মহিলা ক্রিকেট বিশ্বকাপ |
| --- |
| 
* ১ অ্যালান
* ২ ব্যাডহাম
* ৩ বেভেজ
* ৪ বার্ট
* ৫ কারিক
* ৬ হারিস
* ৭ হেনশিলউড
* ৮ লিন্ডসে
* ৯ মার্শ
* ১০ ম্যাককেলভি (অঃ)
* ১১ রাত্রে
* ১২ রায়ান
* ১৩ সেক্সটন

 | নিউজিল্যান্ড |